text: Lego er Danmarks stærkeste brand 
  15 april 2014 kl. 06.53
  Legoklodserne slår alle konkurrenter af banen og har ifølge undersøgelse landets stærkeste omdømme.
  De vandt i 2013 og de vinder også i 2014. Lego Group med hovedsæde i Billund er og bliver den virksomhed i Danmark, som danskerne synes bedst om.
  Det er Børsen der har foretaget en måling over de 40 mest synlige brands i Danmark og her kommer Lego altså endnu engang ind på en sikker første plads.
  Flere andre syddanske virksomheder klarer sig også godt i undersøgelsen. Danfoss kommer ind på en femte plads og Ecco følger lige efter.
  